**Codrule cu frunza deasă...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Codrule cu frunza deasă

Sub umbra ta răcoroasă

Lasă-mă să mă ascund

De al lumii greu tumult

Să nu ştie nimenea

De ce-mi cânt iar, doina mea

Şi nimenea al meu dor

Să nu-l ştie.. când cobor

Seara-n mireasma de tei

Să mă uit în ochii tăi

Dar văd codrule, aşa

C-ai şi tu, durerea ta

Şi tu ai la fel ca mine

Răni.. şi-atâtea mii suspine

Dar tu nu te plângi la nimeni

Nici la stele nici la soare

Nici la umbre pe cărare

Tu mereu taci şi asculţi

Roua, venind de pe munţi..

Cântul florilor de mai

Tu în toate.. vezi un rai..

Chiar şi cel mai neînsemnat

Greiere, ce ţi-a cântat

Toată vara pe-nserat

Cântul lui te-a bucurat..

Iar când a bătut furtuna

Stelele toate şi lună

S-au ascuns în ochi de dor

Să nu simt-al ei, fior..

Însă codrule ai stat

În furtună.. n-ai plecat

Să colinzi neincetat

Alte ţinuturi străine

Crezând că-ţi va fi mai bine

Statornic tu eşti, mereu

Fie bine.. fie rău

Codrule.. o, cât aş vrea

Să nu-mi mai plâng doina mea

Nici la păsări nici la soare

Nici la inimi, trecătoare

Să n-o mai plâng nimănui..

Doar la Ceruri să o sui..

Să primesc al meu alin,

Nu din valea de suspin

Ci din Tronul de Mărire

Codrule.. plec de la tine..

Iau cu mine umbra-ţi deasă

Să am calea răcoroasă

Iau cu mine flori de tei

Să văd mereu ochii tăi

Şi să-mi fac din flori şi stele

Cântul dorurilor mele.

Codrule cu frunza deasă..

M-ai primit! Şi-s bucuroasă!

26.09.2015

Daniela Banita